 Ibandla leMDC Lisungula Uhlelo Lokuvimba Ukumemetheka kweCOVID 19Umkhokeli weMDC, uMnu. Nelson Chamisa esethekelela isibhedlela seWilkins eHarareAbeMDC bathi sebesungule uhlelo lwe Zimbabwe Lock Out Coronavirus ZimLOC wokukhuthaza abantu bonke elizweni ukuthatha wonke amanyathela abawenelisayo ukulwisana lalumkhuhlane.Uhlelo lwabeMDC lkulwisa ukusabalala kweCOVID 19Ekhuluma ngemva kokwethelela isibhedlela seWilkins Hospital, uChamisa uthe ilizwe lingenza ngcono ukulungisela kulalokho elikwenzayo.Lokhu kugcizelelwe yisikhulumeli se MDC uMnu Daniel Molokele othe njengebandla bazalwisana lalumkhuhlane.Namhla uMongameli we MDC ubaba uChamisa uvakatshele isibhedlela se Wilkins. I MDC iqale i ZimLOC campaign ukuthi balungisele ukulwisana lomkhuhlane we corona virus. Sizakwenza okusemandleni ethu ukulwisana lalumkhuhlaneUChamisa uphinde wasola amazwi womphathintambo wezomvikela, uNkosikazi Oppah Muchinguri lapho athe udubo lweCoronavirus lwehlele amazwe angentshonalanga njengesijeziso sokwethesa ele Zimbabwe izijeziso zomnotho.Isizalwane se Zimbabwe uMnu Tjenesani Ntungakwa uthi okwenziwa yi MDC kulungile ukubambisana lohulumende ukulwisana lalumkhuhlane.Kumele njengezizalwane ze Zimbabwe silwisane lalumkhuhlane. Uhulumende kazimiselangana ukulwisana lawo ngenxa yokuba asila manzi njalo izibhedlela zethu zisesimene esibi. Kungakho kufuze sincedane ukuwulwisa.Ngaphansi komkhankaso we ZimLOC i MDC ithi amalunga ayo asedale lephalamende azavota ukuba kube lemali ebekwa eceleni nguhulumende emele ukulwisana leCovid 19. Unobhala wezempilakahle ku MDC uDokotela Henry Madzore nguye obikwa ezakhokhela loluhlelo.Udaba lwabezinkonzo ngomkhuhlane weCOVID 19 siluphiwa nguMavis Gama 